দক্ষিণ ২৪ পরগনা ও উত্তর ২৪ পরগনা জেলা কলকাতাসহ আশপাশের শহর অঞ্চলের সবজির বড় জোগানদার। পশ্চিমবঙ্গ  কৃষি দফতর সূত্রে জানা যায়, উত্তর ২৪ পরগনায় ১ লক্ষ ৪৩ হাজার ৭৬৮ হেক্টর জমির ফসল নষ্ট হয়। ধান-সবজির সঙ্গে ব্যাপক ক্ষতি হয় পেঁপে গাছেরও। জেলায় ক্ষতিগ্রস্ত চাষির সংখ্যা প্রায় আড়াই লক্ষ। দক্ষিণ ২৪ পরগনার ভাঙড়, ক্যানিং, বাসন্তী, <MASK>, জয়নগর, কুলতলি-সহ বিস্তীর্ণ এলাকা থেকে বাঁধাকপি, ফুলকপি, পালং, ক্যাপসিকাম বাইরে রফতানি শুরু হয়েছিল। চাষিরা ভাল দামও পাচ্ছিলেন। কিন্তু ঝড়ের দাপটের সঙ্গে ব্যাপক বৃষ্টিতে আনাজের জমি জলের তলায় চলে গিয়েছে। কাকদ্বীপ, নামখানা ব্লক এলাকায় ৬০ শতাংশ পান বরজ নষ্ট হয়েছে বলে কৃষি দফতর জানায়।
ঘূর্ণিঝড় বুলবুল
ফ্রেজারগঞ্জ গোসাবা সাগরদ্বীপ বঙ্গোপসাগর